Diari Oficial de la Generalitat Valenciana


Sumari del DOGV 8212, del 15-01-2018 (2018/234)

Extracte de la Resolució de 17 d'octubre de 2017, del degà de la Facultat d'Economia, per la qual es convoca el V premi al millor treball de final de màster i se n'estableixen les bases reguladores.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8212

Data del DOGV
:   15-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/234


Data del document
:   17-10-2017

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 17 d'octubre de 2017, del degà de la Facultat d'Economia, per la qual es convoca el V premi al millor treball de final de màster i se n'estableixen les bases reguladores. [2018/234]  
BDNS (identif.): 380742  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans:  
  
Primer. Beneficiaris  
Els estudiants i les estudiantes de la Facultat d'Economia de la Universitat de València que en el curs 2016-2017 hagen obtingut, com a mínim, la qualificació d'excel·lent en l'assignatura Treball de Final de Màster.  
  
Segon. Objecte  
Constitueix l'objecte d'aquest concurs premiar els dos millors treballs de final de màster (TFM) realitzats per estudiants de la Facultat d'Economia de la Universitat de València durant el curs 2016/2017 i que es presenten com a candidats per a la seua exposició pública, en format de pòster, durant el XVII Fòrum d'Ocupació de la Facultat d'Economia de la Universitat de València, que tindrà lloc els dies 14 i 15 de febrer de 2018.  
  
Tercer. Bases reguladores  
Les bases de la convocatòria es publiquen a la URL http://www.uv.es/economia  
  
Quart. Quantia  
S'estableixen dos premis consistents en 500 euros, menys les retencions subjectes a la fiscalitat corresponent, patrocinats per Consum, S. Coop. V., per als dos millors TFM finalitzats en el passat curs acadèmic 2016/2017 que hagen obtingut la qualificació d'excel·lent i sobre la base de la proposta de resolució de l'apartat 8.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i fins al 9 de febrer de 2018 a les 14.00 hores.  
  
  
Sisé. Altres dades  
Juntament amb la sol·licitud, s'ha de presentar la documentació següent:  
a) Dos exemplars en suport paper del TFM, amb el vistiplau i la signatura del tutor en la portada.  
b) Certificat de la nota obtinguda en la seua defensa.  
c) Pòster en paper la mida obligatòria final del qual ha de ser de 100 cm d'alt per 70 cm d'ample, o bé arxiu en PowerPoint o en Publisher amb el contingut del pòster tenint en compte la grandària obligatòria final. En aquest cas la Facultat es farà càrrec de la impressió del pòster.  
  
Qualsevol documentació i candidatura que es presente fora del canal establert o amb posterioritat al termini d'acabament de presentació, no serà tinguda en compte. Igualment, si no compleix les estipulacions que estableixen aquestes bases, no serà acceptada i no participarà en el premi.  
La documentació presentada, excepte la del treball guanyador, serà esborrada i eliminada de les nostres bases de dades una vegada lliurat el premi i esgotat el termini de recursos.  
  
València, 17 d'octubre de 2017.- El rector, p. d. (DOGV 27.01.2017), el degà de la Facultat d'Economia: José Manuel Pastor Monsálvez.